**Výberové konanie na výmenný pobyt ERASMUS+ v akademickom roku 2017/2018**

Dňa 10.1.2017, t.j. utorok (čas a miestnosť bude ešte upresnená) sa uskutoční výberové konanie na výmenný študijný pobyt ERASMUS+ pre študentov študijného programu **Investičné plánovanie v priemyselnom podniku**

Do výberového konania budú zaradení uchádzači **ŠP** **IPPP**, ktorí splnia tieto podmienky:

* študijný priemer do 2,0
* jazykové znalosti podľa požiadaviek prijímajúcej univerzity
* zapojenie sa do aktivít týkajúcich sa študijného programu INVESTIČNÉ PLÁNOVANIE V PRIEMYSELNOM PODNIKU

Dňa 17.1.2017 (utorok) o 9,00 hod v miestnosti č. 5/1 zasadačke ÚM STU sa uskutoční výberové konanie na výmenný študijný pobyt ERASMUS+ pre študentov študijného programu **Priestorové plánovanie**.

Do výberového konania budú zaradení uchádzači (platí pre študentov 1. a 2. stupňa štúdia **ŠP** **PP**, ktorí splnia tieto podmienky:

* úspešne absolvovaný predmet Projekt I-IV
* účasť na ŠVK
* študijný priemer do 2,0
* jazykový certifikát B1/B2 (maturitné vysvedčenie), podľa požiadaviek prijímajúcej univerzity
* bez opakovania ročníka z dôvodu neprospechu

Dôležité upozornenia (pre všetkých študentov ÚM STU):

Je povolené (nie nutné) si vybrať prioritnú a druhú alternatívnu univerzitu. Vypĺňajte iba prihlášku ERASMUS+, Learning Agreement (študijný plán) si vyplníte až keď budete vybraný na danú univerzitu. Jazykový certifikát je POVINNÝ, odovzdajte ho spolu s vytlačenou a podpísanou prihláškou na študijné oddelenie ÚM STU.

Do prihlášky vpíšte rukou Vaše telefónne číslo, a potom cez PC e-mail, meno Erasmus+ koordinátora (doc. PhDr. Dagmar Petríková, PhD., e-mail: dagmar\_petrikova@stuba.sk ) a dobu ERASMUS+ študijného pobytu „od-do“ (informáciu hľadajte ako „akademický kalendár“ na web stránke zahraničnej univerzity)

Najskôr musíte „UZATVORIŤ PRIHLÁŠKU“, potom ju môžete vytlačiť.

Viac informácii o ERASMUS+ mobilitách sa dozviete na:

http://www.stuba.sk/sk/erasmus-mobility-studentov-a-pracovnikov.html?page\_id=4285